น้ำหล่อลื่นทำให้ท้องได้ไหม
สวัสดีค่ะ โดยปกติทั่วไปนั้น น้ำหล่อลื่นที่ออกมาก่อน หรือขณะที่มีเพศสัมพันธ์ จะถูกสร้างและหลั่งออกมาจากต่อม คนละส่วนกับที่สร้างอสุจิ แต่ใช้ท่อปัสสาวะร่วมกันในการเป็นทางออกสู่ภายนอก ดังนั้นหากพิจารณาแค่เรื่องของการที่ต่อมสร้างเมือกหล่อลื่นนี้จะทำให้เกิดการตั้งครรภ์ได้มั้ย คงตอบว่าไม่ได้ค่ะ เพราะไม่มีส่วนของอสุจิผสมอยู่เลย แต่ในบางกรณี เช่น มีการหลั่งสำเร็จไปแล้วภายใน 24 ชั่วโมงหรือก่อนหน้านั้นไม่นาน ทำให้อาจจะมีอสุจิที่เหลือรอด มีชีวิตอยู่ ค้างอยู่ในท่อปัสสาวะ ซึ่งพอหลั่งเมือกออกมาก็ทำให้อสุจิสามารถปนออกมาด้วย ก็จะทำให้เกิดความเสี่ยงในการตั้งครรภ์ขึ้นได้ค่ะ แต่ทั้งนี้โอกาสในการเกิดการตั้งครรภ์ก็จะไม่ได้มากค่ะ